CELEX: 62012CN0359
Language: fi
Date: 2012-07-30 00:00:00
Title: Asia C-359/12: Ennakkoratkaisupyyntö, jonka Handelsgericht Wien (Itävalta) on esittänyt 30.7.2012 — Michael Timmel v. Aviso Zeta AG

24.11.2012   
            
            
               FI
            
            
               Euroopan unionin virallinen lehti
            
            
               C 366/22
            
         Ennakkoratkaisupyyntö, jonka Handelsgericht Wien (Itävalta) on esittänyt 30.7.2012 — Michael Timmel v. Aviso Zeta AG
   (Asia C-359/12)
   2012/C 366/39
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Handelsgericht Wien
   
      Pääasian asianosaiset
   
   
      Kantaja: Michael Timmel
   
      Väliintulija, joka tukee kantajan väitteitä: Lore Tinhofer
   
      Vastaaja: Aviso Zeta AG
   
      Ennakkoratkaisukysymykset
   
   
               1)
            
            
               Onko Euroopan parlamentin ja neuvoston direktiivin 2003/71/EY täytäntöönpanosta esitteiden sisältämien tietojen, esitteiden muodon, viittauksina esitettävien tietojen, julkistamisen ja mainonnan osalta 29.4.2004 annetun komission asetuksen (EY) N:o 809/2004 (esiteasetus 809/2004) (1) 22 artiklan 2 kohtaa tulkittava siten, että lähtökohtaisesti pakolliset tiedot, jotka eivät olleet saatavilla ohjelmaesitettä hyväksyttäessä mutta jotka ovat käytettävissä esitteen täydennyksen julkistamisajankohtana, on sisällytettävä täydennykseen?
            
         
               2)
            
            
               Sovelletaanko Euroopan parlamentin ja neuvoston direktiivin 2003/71/EY täytäntöönpanosta esitteiden sisältämien tietojen, esitteiden muodon, viittauksina esitettävien tietojen, julkistamisen ja mainonnan osalta 29.4.2004 annetun komission asetuksen (EY) N:o 809/2004 (esiteasetus 809/2004) 22 artiklan 2 kohtaan sisältyvää poikkeussäännöstä, jonka nojalla 22 artiklan 1 kohdan kolmannessa virkkeessä tarkoitetut tiedot voidaan jättää pois, myös silloin, kun kyseiset (pakolliset) tiedot olivat saatavilla ennen liikkeeseenlaskupäivää mutta vasta sen jälkeen, kun ohjelmaesite oli julkistettu ilman kyseisiä tietoja?
            
         
               3)
            
            
               Onko kyseessä asianmukainen julkistaminen, jos julkistettiin ainoastaan ohjelmaesite, joka ei sisällä Euroopan parlamentin ja neuvoston direktiivin 2003/71/EY täytäntöönpanosta esitteiden sisältämien tietojen, esitteiden muodon, viittauksina esitettävien tietojen, julkistamisen ja mainonnan osalta 29.4.2004 annetun komission asetuksen (EY) N:o 809/2004 (esiteasetus 809/2004) 22 artiklan 1 kohdan kolmannessa virkkeessä, erityisesti (nimellisarvoltaan alle 50 000 euron arvopaperien yhteydessä) liitteessä V, tarkoitettuja pakollisia tietoja, eikä lopullisia ehtoja julkistettu?
            
         
               4)
            
            
               Täyttyykö Euroopan parlamentin ja neuvoston direktiivin 2003/71/EY täytäntöönpanosta esitteiden sisältämien tietojen, esitteiden muodon, viittauksina esitettävien tietojen, julkistamisen ja mainonnan osalta 29.4.2004 annetun komission asetuksen (EY) N:o 809/2004 (esiteasetus 809/2004) 29 artiklan 1 kohdan 1 alakohdassa säädetty vaatimus, jonka mukaan esitteen tai ohjelmaesitteen on oltava helposti saatavilla verkkosivustolla, jossa se asetetaan saataville,
               
                           a)
                        
                        
                           jos hakeminen, lataaminen ja tulostaminen edellyttävät rekisteröitymistä verkkosivustolle, jossa haku voidaan tämän jälkeen suorittaa, ja jos rekisteröityessä on hyväksyttävä vastuuvapausilmoitus (disclaimer) ja annettava sähköpostiosoite tai
                        
                     
                           b)
                        
                        
                           jos siitä on maksettava vastiketta tai
                        
                     
                           c)
                        
                        
                           jos esitteen osien vastikkeeton hakumahdollisuus on rajoitettu kahteen asiakirjaan kuukaudessa, mutta kaikkien Euroopan parlamentin ja neuvoston direktiivin 2003/71/EY täytäntöönpanosta esitteiden sisältämien tietojen, esitteiden muodon, viittauksina esitettävien tietojen, julkistamisen ja mainonnan osalta 29.4.2004 annetun komission asetuksen (EY) N:o 809/2004 (esiteasetus 809/2004) 22 artiklan 1 kohdan kolmannessa virkkeessä tarkoitettujen pakollisten tietojen saamiseksi on ladattava vähintään kolme asiakirjaa?
                        
                     
         
               5)
            
            
               Onko arvopapereiden yleisölle tarjoamisen tai kaupankäynnin kohteeksi ottamisen yhteydessä julkistettavasta esitteestä ja direktiivin 2001/34/EY muuttamisesta 4.11.2003 annetun Euroopan parlamentin ja neuvoston direktiivin 2001/34/EY (esitedirektiivi 2003/71/EY) 14 artiklan 2 kohdan b alakohtaa tulkittava siten, että ohjelmaesite on annettava saataville liikkeeseenlaskijan ja rahoituksenvälittäjän rekisteröidyssä toimipaikassa?
            
         
      (1)  EUVL L 149, s. 1.